KOMMISSIONENS FORORDNING (EF) Nr. 1873/97 af 26. september 1997 om ændring af forordning (EØF) nr. 584/92, (EF) nr. 1588/94, (EF) nr. 1600/95, (EF) nr. 1713/95 og (EF) nr. 455/97 for så vidt angår udstedelse af importlicenser for toldkontingenter for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 13, stk. 3, og artikel 16, stk. 1 og 4,

under henvisning til Rådets forordning (EF) nr. 3491/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side (3), særlig artikel 1,

under henvisning til Rådets forordning (EF) nr. 3492/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side (4), særlig artikel 1,

under henvisning til Rådets forordning (EF) nr. 3296/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side (5), særlig artikel 1,

under henvisning til Rådets forordning (EF) nr. 3297/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side (6), særlig artikel 1,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (7), særlig artikel 1,

under henvisning til Rådets forordning (EF) nr. 3382/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side (8), særlig artikel 1,

under henvisning til Rådets forordning (EF) nr. 1275/95 af 29. maj 1995 om visse procedurer til gennemførelsen af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Estland på den anden side (9),

under henvisning til Rådets forordning (EF) nr. 1276/95 af 29. maj 1995 om visse procedurer til gennemførelsen af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Letland på den anden side (10),

under henvisning til Rådets forordning (EF) nr. 1277/95 af 29. maj 1995 om visse procedurer til gennemførelsen af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Litauen på den anden side (11),

under henvisning til Rådets forordning (EF) nr. 410/97 af 24. februar 1997 om visse procedurer til anvendelsen af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Slovenien på den anden side om handel og handelsanliggender (12), særlig artikel 1, og

ud fra følgende betragtninger:

Kommissionens forordning (EØF) nr. 584/92 (13), senest ændret ved forordning (EF) nr. 1597/97 (14), indeholder gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i Europaaftalerne mellem Fællesskabet på den ene side og Polen, Ungarn, Tjekkiet og Slovakiet på den anden;

Kommissionens forordning (EF) nr. 1588/94 (15), senest ændret ved forordning (EF) nr. 1748/97 (16), indeholder gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i Europaaftalerne mellem Fællesskabet på den ene side og Bulgarien og Rumænien på den anden;

Kommissionens forordning (EF) nr. 1713/95 (17), senest ændret ved forordning (EF) nr. 2389/96 (18), indeholder gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i aftalerne om frihandel mellem Fællesskabet og de baltiske lande;

Kommissionens forordning (EF) nr. 455/97 (19) indeholder gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i interimsaftalen mellem Fællesskabet og Slovenien;

ved forordning (EF) nr. 1600/95 (20), senest ændret ved forordning (EF) nr. 1598/97 (21), er der fastsat gennemførelsesbestemmelser for importordningen og åbnet toldkontingenter for mælk og mejeriprodukter;

af hensyn til kontrollen med de kontingenter af mejeriprodukter, der skal indføres til Fællesskabet, er der ved alle disse forordninger fastlagt en ordning med kvartalsvis forvaltning og med en begrænset periode for indgivelse af importlicensansøgninger; på grundlag af medlemsstaternes meddelelser om indgivne ansøgninger bestemmer Kommissionen, i hvilket omfang ansøgningerne kan imødekommes; Kommissionen har bl.a. mulighed for at fastsætte en tildelingskoefficient for de mængder, der er ansøgt om, for at sikre, at den disponible mængde ikke overskrides;

for at forvaltningsordningen kan fungere som tilsigtet, er det af afgørende betydning, at de oplysninger, der meddeles af medlemsstaterne, er korrekte; for at sikre kontrollen med kontingenterne bør det fastsættes, at der kun kan udstedes licenser for de mængder, der er ansøgt om, og som der er givet den i forordningerne omhandlede meddelelse om til Kommissionen inden for den fastsatte frist;

det er hensigtsmæssigt at forlænge perioden for meddelelse af oplysninger med to dage, for at medlemsstaterne kan efterprøve oplysningernes nøjagtighed og eventuelt foretage korrektioner i den; derfor bør datoen for udstedelse af licenser som omhandlet i forordning (EØF) nr. 584/92 også forlænges;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. I artikel 4, stk. 3, i forordning (EØF) nr. 584/92, (EF) nr. 1588/94, (EF) nr. 1713/95 og (EF) nr. 455/97 ændres udtrykket »tredje arbejdsdag« til »femte arbejdsdag«.

2. I artikel 4, stk. 4, i forordning (EØF) nr. 584/92 ændres udtrykket »treogtyvende dag« til »femogtyvende dag«.

3. I artikel 4, stk. 4, i forordning (EØF) nr. 584/92, i artikel 4, stk. 5, i forordning (EF) nr. 1588/94, forordning (EØF) nr. 1713/95 og forordning (EØF) nr. 455/97, og i artikel 14, stk. 4, litra b), i forordning (EF) nr. 1600/95, indsættes følgende tekst:

»til de ansøgere hvis ansøgninger er blevet meddelt i overensstemmelse med stk. 3.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. oktober 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. september 1997.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 319 af 21. 12. 1993, s. 1.

(4) EFT L 319 af 21. 12. 1993, s. 4.

(5) EFT L 341 af 30. 12. 1994, s. 14.

(6) EFT L 341 af 30. 12. 1994, s. 17.

(7) EFT L 368 af 31. 12. 1994, s. 5.

(8) EFT L 368 af 31. 12. 1994, s. 1.

(9) EFT L 124 af 7. 6. 1995, s. 1.

(10) EFT L 124 af 7. 6. 1995, s. 2.

(11) EFT L 124 af 7. 6. 1995, s. 3.

(12) EFT L 62 af 4. 3. 1997, s. 5.

(13) EFT L 62 af 7. 3. 1992, s. 34.

(14) EFT L 216 af 8. 8. 1997, s. 58.

(15) EFT L 167 af 1. 7. 1994, s. 8.

(16) EFT L 246 af 10. 9. 1997, s. 1.

(17) EFT L 163 af 14. 7. 1995, s. 5.

(18) EFT L 326 af 17. 12. 1996, s. 24.

(19) EFT L 69 af 11. 3. 1997, s. 7.

(20) EFT L 151 af 1. 7. 1995, s. 12.

(21) EFT L 216 af 8. 8. 1997, s. 62.